літі́и стіхи̂ры, гла́съ в҃: ́мять твоя̀, великомч҃нче, * созва̀ на́съ просла́вити твоя̂ по́двиги * и я̀же по хрс̑тѣ̀ страда̂нія, * тѣ́мже, пресла́вный стрс̑тоте́рпче, * воззрѝ на на́ше предстоя́ніе * и сни́ди съ высо́кихъ въ настоя́щее ликова́ніе, * воспріимѝ усе́рдіе и возда́ждь бл҃года́ть, пребога́тый, * и, я́кѡже клеопа́трину ро́ду, * испроси́лъ єсѝ невѣ̂рнымъ проще́ніе, ди́вный, * та́кѡ и дне́сь помянѝ на̂ша сро́дники * и вся́чески ѻ́нымъ же и на́мъ прису́щыя * и всеѡбра́знѣ добро̀ и ѕло̀ сотвори́вшыя, * я̀же иносла́віемъ ѿчуждє́нныя уме́ршыя, * невѣ̂рныя и некрещє́нныя, * и молѝ хрс̑та̀ бг҃а * дарова́ти си̂мъ проще́ніе, и ѿпуще́ніе, * и душа́мъ на́шымъ ве́лію млс̑ть